
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 65
din 26 martie 2015
pentru aprobarea cuantumului taxelor de eliberare a atestatelor de producător şi a 
carnetelor de comercializare a produselor din sectorul agricol pentru anul 2015
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 5743/XI/1/09.03.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45, alin. 6 din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile art. 5 alin. (2) şi art. 8 alin. (2) din Legea nr. 145/2014 pentru stabilirea unor măsuri de reglementare a pieţei produselor din sectorul agricol, cât şi cele ale art. 282 din Legea nr. 571/2003 privind Codul fiscal, cu modificările şi completările ulterioare şi în conformitate cu art. 30, alin. 1 din Legea nr. 273/2006 privind finanţele publice locale, cu modificările şi completările ulterioare;  

Văzând Raportul de specialitate al Biroului Public pentru Cadastru şi Agricultură, înregistrat cu nr. 5742/XI/1/09.03.2015, cu propunerea de aprobare a cuantumului taxelor de eliberare a atestatelor de producător şi a carnetelor de comercializare a produselor din sectorul agricol pentru anul 2015, fiind îndeplinite prevederile legale în acest sens;
Ţinând cont de amendamentul formulat în plenul şedinţei ordinare a Consiliului Local Sighişoara de către domnul consilier local Pop Claudiu, amendament însuşit şi votat de către membrii Consiliului Local Sighişoara; 

Având în vedere avizele favorabile ale comisiilor de buget, urbanism, comerţ şi socială;
În baza art. 36, alin. 4, lit. c), art. 45, alin. 2, lit. c) şi a art. 115, alin. 1, lit. b) din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:

Art. 1.  Se aprobă, pentru anul 2015, cuantumul taxelor de eliberare a atestatelor de producător şi a carnetelor de comercializare a produselor din sectorul agricol, după cum urmează :

             a) taxa pentru eliberarea atestatului de producător  - 10,00  lei;

             b) taxa pentru eliberarea carnetului de comercializare a produselor din sectorul agricol:

                           - 25,00 lei pentru comercializarea produselor din categoria A: zarzavaturi, fructe, flori, păsări, ouă de găină, alte produse care nu fac obiectul categoriei B;
                           - 55,00 lei pentru comercializarea produselor din categoria B: cereale, legume, struguri, lactate (lapte de vacă, brânzeturi de vacă şi oaie), carne (bovine, ovine, porcine), miere de albine.

Art. 2. Începând cu data de 01.04.2015 se abrogă prevederile articolului 15 din anexa nr. 8 la Hotărârea Consiliului Local al Municipiului Sighişoara nr. 179 din 30 octombrie 2014 privind stabilirea impozitelor şi taxelor locale pentru anul 2015, cu privire la taxa pentru eliberarea cerificatului de producător.
Art. 3.  Cu ducerea la îndeplinire a prevederilor prezentei hotărâri se încredinţează, Instituţia Primarului Municipiului Sighişoara, Viceprimarul Municipiului Sighişoara, Direcţia Economică şi Biroul Public pentru Cadastru şi Agricultură din cadrul Municipiului Sighişoara. 
Art. 4. Prin grija d-nei Anca Bizo, Secretar al Municipiului Sighişoara, prezenta hotărâre va fi comunicată în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,

  

       Marieta Maria Fintoc 

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;
  1 ex. Instituţia Primarului Municipiului Sighişoara;
  1 ex. Viceprimar;

  1 ex. Secretar;
  1 ex. Direcţia Economică;

  2 ex. Biroul Public pentru Cadastru şi Agricultură.
  9 ex. 

A.B./G.V.

